CELEX: 22013D0180
Language: sk
Date: 2013-11-08 00:00:00
Title: Rozhodnutie Spoločného výboru EHP č. 180/2013 z  8. novembra 2013 , ktorým sa mení príloha I (Veterinárne a fytosanitárne záležitosti) k Dohode o EHP

27.3.2014   
            
            
               SK
            
            
               Úradný vestník Európskej únie
            
            
               L 92/3
            
         
      ROZHODNUTIE SPOLOČNÉHO VÝBORU EHP
   č. 180/2013
   z 8. novembra 2013,
   ktorým sa mení príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie rozhodnutie Komisie 2012/766/EÚ zo 7. decembra 2012, ktorým sa mení a dopĺňa časť A prílohy XI k smernici Rady 2003/85/ES, pokiaľ ide o zoznam národných laboratórií oprávnených narábať so živým vírusom slintačky a krívačky (1), sa má začleniť do Dohody o EHP.
            
         
               (2)
            
            
               Vykonávacie rozhodnutie Komisie 2012/767/EÚ zo 7. decembra 2012, ktorým sa určuje referenčné laboratórium EÚ pre slintačku a krívačku a zrušuje rozhodnutie 2006/393/ES (2), sa má začleniť do Dohody o EHP.
            
         
               (3)
            
            
               Vykonávacím rozhodnutím 2012/767/EÚ sa zrušuje rozhodnutie Komisie 2006/393/ES (3) začlenené do Dohody o EHP, a preto je potrebné odkaz naň v rámci Dohody o EHP vypustiť.
            
         
               (4)
            
            
               Toto rozhodnutie sa týka právnych predpisov o živých zvieratách okrem rýb a živočíchov akvakultúry. Právne predpisy o týchto záležitostiach sa neuplatňujú na Island, ako sa uvádza v odseku 2 úvodnej časti kapitoly I prílohy I k Dohode o EHP. Toto rozhodnutie sa preto neuplatňuje na Island.
            
         
               (5)
            
            
               Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa neuplatňujú na Lichtenštajnsko, pokým platnosť Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako je uvedené v sektorových prispôsobeniach k prílohe I k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (6)
            
            
               Príloha I k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Kapitola I prílohy I k Dohode o EHP sa mení takto:
   
               1.
            
            
               V bode 1a (smernica Rady 2003/85/ES) v časti 3.1 sa dopĺňa táto zarážka:
               
                           „—
                        
                        
                           
                              32012 D 0766: vykonávacie rozhodnutie Komisie 2012/766/EÚ zo 7. decembra 2012 (Ú. v. EÚ L 337, 11.12.2012, s. 53).“
                        
                     
         
               2.
            
            
               Znenie bodu 35 (rozhodnutie Komisie 2006/393/ES) v časti 3.2 sa nahrádza takto:
               „32012 D 0767: vykonávacie rozhodnutie Komisie 2012/767/EÚ zo 7. decembra 2012, ktorým sa určuje referenčné laboratórium EÚ pre slintačku a krívačku a zrušuje rozhodnutie 2006/393/ES (Ú. v. EÚ L 337, 11.12.2012, s. 54).
               Tento právny akt sa neuplatňuje na Island.“
            
         Článok 2
   Znenie vykonávacích rozhodnutí 2012/766/EÚ a 2012/767/EÚ v nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 9. novembra 2013 pod podmienkou, že boli doručené všetky oznámenia podľa článku 103 ods. 1 Dohody o EHP (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. novembra 2013
      
         
            Za Spoločný výbor EHP
         
         
            predseda
         
         Thórir IBSEN
         
      
   
   
      (1)  Ú. v. EÚ L 337, 11.12.2012, s. 53.
   
      (2)  Ú. v. EÚ L 337, 11.12.2012, s. 54.
   
      (3)  Ú. v. EÚ L 152, 7.6.2006, s. 31.
   
      (4)  Ústavné požiadavky neboli oznámené.